Thereses gate (Oslo)

Thereses gate (1-51, 4-52) er en gate i Oslo. Den går fra Adamstuen til Bislett plass. Den er oppkalt etter prinsesse Teresia av Sachsen-Altenburg (1836–1914) som var gift med prins August, en sønn til Oscar I. Frem til 1874 var navnet Gartnergaden.https://www.oslobyleksikon.no/side/Gartnergaden
Hamsun bodde i to år 1902-04 i 1. etasje av murvillaen Thereses gate 49 sammen med sin første kone Bergljot, og her ble datteren Victoria født. I 2003 ble det satt opp en minneplakett på bygningen, avduket av Hamsuns sønnesønn Leif Hamsun.«Hamsun-hus blir hedret», Dagbladet 12. juni 2003 I 2001 var murvillaen bolig for kvinnelige rusmisbrukereUnn Conradi Andersen: «Vil bytte gatenavn», Dagbladet 2. oktober 2001 og har navnet «Thereses hus».Rusomsorg

I 1922 kjøpte Arthur Omre hjørnehuset nr 17, og drev herfra sin omfattende smuglervirksomhet i forbudstiden.https://www.oslobyleksikon.no/side/Thereses_gate

I 1904 ble Reidar Aulie født i nr 22 og vokste opp der.Folkeregister

I mellomkrigstiden bodde Harald Grieg en stund nederst i Thereses gate ved trikkeholdeplassen, der det den gang stod en diger støpejernsbenk for slitne trafikanter. En gang tok fire av Griegs venner benken og bar den opp i stuen hans. De maktet ikke ta den med seg da de gikk, og lot den bli stående. Griegs vertinne sa fra om at nabolaget savnet benken sin. Grieg alene kunne ikke rikke den, og skrev til Kristiania Sporveisselskab at en av deres benker, «meg uvitende og meget mot min vilje, er blitt hensatt i min leilighet, Thereses gate 51, 4. etasje. Jeg anmoder om at benken snarest må bli avhentet, da den ellers vil bli solgt.» Og benken ble hentet med mange unnskyldninger.Bergenstoget plyndret i natt (s. 7), Nils Lie om hvordan boken ble til, Gyldendal 2015, ISBN 978-82-05-48342-2

Langs hele gaten fra Bislett Stadion og opp til Adamstuen finner man dagligvarebutikker, apotek, blomsterforretninger, klesforretning, frisører, hudpleie- og neglepleiesalonger, antikvariat, spisesteder og bakeri.

Gaten er relativt uvanlig ved at nummereringen er stigende mot sentrum. Det vanligste ellers er at laveste nummer er nærmest sentrum.

Referanser

Litteratur


Kategori:Veier i Oslo
Kategori:Veier i bydel St. Hanshaugen
Kategori:Veier i Oslo oppkalt etter kvinner
Kategori:Bislett
Kategori:Adamstuen